**Referat af bestyrelsesmøde i Fiskbæk mandag den 12. august 2024**

Deltagere: Anne Marie Thomsen (58), Kirsten Friis Hansen (62), Bodil Wellberg Olsen (28), Steen Stuhr (52), Eva Nielsen (44) og Jens Vedsted-Hansen (60). Afbud fra Birthe Holm (66).

1. Valg af referent: Jens.
2. Underskrivelse af referat

Referatet fra bestyrelsesmødet 12. juni 2024 blev underskrevet.

1. Siden sidst
* Bodil påtog sig at kontakte Mulvad/Morten ang. evt. yderligere beskæring mv. af hækken ind mod Bakkehuset.
* Alle Fiskbæk-beboere bedes tjekke, om den nyligt foretagne maling af udhæng ved husene ser ok ud. Hvis ikke, bedes de kontakte et medlem af bestyrelsen.
* Anne Marie ville spørge Jesper fra Beder Murerforretning, om alle nedløbsrør er blevet undersøgt og fejl repareret. Han har efterfølgende oplyst, at de mangler et par stykker, som de vil se på snarest.
* Steen ville undersøge mulighederne for levering af flis til haven.
1. Økonomi

Punktet blev udsat til næste møde.

1. El-ladestander

Steen orienterede om opstillingen af ladestander på parkeringspladsen. Han er i kontakt med Odder El og ladestander-firmaet Monta om, hvordan man opretter sig som bruger. Ladestanderen forventes klar til brug i løbet af uge 34. Herefter vil der blive udsendt nærmere information ang. benyttelsen, og der vil blive afholdt orienteringsmøde herom.

1. Evt. etablering af regnvandstønder

Vi drøftede et forslag om, at det skal være muligt at etablere regnvandstønder ved de enkelte huse i Fiskbæk. Der var enighed om, at man gerne må etablere sådanne tønder, forudsat at det gøres teknisk forsvarligt, og at man ved salg om nødvendigt retablerer nedløbsrør mv.

1. Retningslinjer for køb af gaver på Fiskbæks regning

Vi var enige om, at når der ved særlige lejligheder gives en gave på bestyrelsens initiativ, skal udgiften dækkes af Fiskbæks budget. Bestyrelsen beslutter hvornår, og vi vil på næste bestyrelsesmøde drøfte retningslinjer for sådanne indkøb af blomster mv.

1. Gennemgang af interesselisten

Anne Marie havde opdateret interesselisten, der blev gennemgået som tidligere aftalt. Vi besluttede at sende mail til dem, der står på listen med mailadresse, for at få bekræftet deres fortsatte interesse og for at orientere dem om den vedtagne aldersgrænse. Eva og Bodil påtog sig at skrive udkast til en sådan mail, som drøftes på næste bestyrelsesmøde.

1. Topdanmark

I forlængelse af tidligere drøftelse havde Anne Marie igen henvendt sig til Topdanmark for at få en forklaring på den klækkelige præmieforhøjelse. Heller ikke denne gang har selskabet givet en ordentlig forklaring. Jens havde set på forsikringsbetingelserne, og det blev aftalt at han på den baggrund skriver udkast til endnu en henvendelse til selskabet.

1. Næste arbejdsdag

Vi aftalte to yderligere arbejdsdage i 2024: lørdag den 21. september (obligatorisk) og lørdag den 12. oktober (frivillig).

1. Eventuelt

Elforsyningen til udendørs belysning (inkl. i skurene) er gået i stykker, formentlig pga. indtrængende vand. Odder El er tilkaldt mhp. reparation og vil ordne det snarest muligt (jf. Anne Maries mail af 8. august til alle beboere). Hvis dette kræver adgang til installationer i skurene, vil de pågældende beboere blive kontaktet.

1. Næste møde

Vi aftalte at holde næste bestyrelsesmøde mandag den 9. september kl. 17.00 i drivhuset.